रामपुर (शहर) को भले ही चौबीस घंटे बिजली सप्लाई के आदेश हो। लेकिन बिजली के बढ़ते लोड के कारण, इन आदेशों का पालन ठीक से नहीं हो पा रहा था। घर का बल्व कब बुझ जाए कुछ पता नहीं चलता। यही नहीं डिम रोशनी की समस्या भी शहर वासियों को बहुत तंग करती थी। बिजली के उपकरण भी आए दिन धुआं छोड़ते नजर आते थे। उपभोक्ताओं के छूटते पसीने और विभाग के होते नुकसान से विभागीय अधिकारी भी परेशान थे। खैर, प्रस्ताव पास हुआ और बिजली घर की क्षमता बढ़ाने पर काम भी शुरू हो गया। नया ट्रांसफार्मर (63एमवीए) आने से काफी दिनों बाद काम शुरू हुआ पर तय समय से पहले उसे निपटा लिया गया। वहीं बिजली घर में पहले से ही 40 एमवीए के दो ट्रांसफार्मर मौजूद है। अब बिजली घर की क्षमता 120 से बढ़कर 143 एमवीए हो गई है। वहीं इस कार्य के पूरा होने के बाद 12 घंटे होेने वाली रोस्टिंग प्रक्रिया को भी समाप्त कर दिया गया है। शहरियों को अब चौबीस घंटे बिजली का लाभ मिल सकेगा।